Nacionalni spomenik Stonewall
Nacionalni spomenik Stonewall () jest američki nacionalni spomenik koji se nalazi u zapadnom dijelu susjedstva Greenwich Village u južnom dijelu njujorške gradske oblasti Manhattan. Imenovano područje spomenika sadrži i park "Christopher". Park se nalazi preko puta Christopherove ulice () i ujedno preko puta Stonewall Inna, gej taverne i rekreacijskog bara koji se već duže vrijeme koristi kao obilježje LGBT pokreta.

Službeno je postao nacionalni spomenik 24. 6. 2016. i ujedno je postao prvi američki nacionalni spomenik posvećen pravima LGBT osoba i njihovoj istoriji.

Istorija 
Imenovano područje spomenika sadrži i park "Christopher". Radi se o urbanom parku koji je izgrađen na zemljištu koga je nekadašnji upravnik Nove Nizozemske, Wouter van Twiller, namijenio za proizvodnju duhana od 1633. pa sve do svoje smrti 1638. Zemlja je kasnije podijeljena na tri farme duhana. Twillerovu farmu na jugu su zamijenile farme crkve sv. Trojice i Elberta Herringa, dok se na sjeveru pojavila farma sera Petera Warrena.

Budući da većina ulica u Greenwichu Villageu imaju neobični oblik, dopuna generalnog plana Manhattana iz 1811. nije se mogla tačno primijeniti na to područje (svi dijelovi Manhattana trebali su imati četvrtast oblik). Zato ovo područje danas ima poneke zaobljene i trokutaste gradske četvrti. Bivše farme na ulici Christopher Street podijeljene su na manje parcele od 1789. do 1829. Zgrade na Christopherovoj ulici postale su gusto naseljene nakon velikog porasta stanovništva početkom 19. stoljeća. Godine 1835. veliki njujorški požar zahvatio je ovo područje i uništio veliki broj gradskih četvrti. Izgorjeli su djelići Christopherove, Grove i 4. ulice, pa je odlučeno da se izgorjelo trokutasto područje pretvori u park, koji je na kraju otvoren 1837. Sredinom 1840-ih, Stonewall Inn, koji se tada sastojao od svega dvije ergele, otvoren je preko puta Christopherove ulice.

Susjedstvo se praktično podijelilo na dva dijela nakon proširenja južnog dijela 7. avenije i izgradnje linije za podzemnu željeznicu koja ju i danas povezuje s Broadwayom. Područje se donekle pogoršalo 1940-ih jer su se ljudi počeli iseljavati. Demografija se značajno promijenila dolaskom "Beat pjesnika" u Greenwich Village tokom 1950-ih. U međuvremenu, Stonewall Inn počela se koristiti za druge stvari; ugostila je razne restorane od 1930-ih pa sve do 1966. Godine 1966, stonevolski restoran – koji se od 1950-ih nalazio unutar taverne – morao se renovirati zbog požara. Ponovno je otvoren 18. 3. 1967. u novom vlasništvu mafijaške porodice Genovese. Budući da nije imala odgovarajuću dozvolu, taverna je kršila propise o prodaji alkoholnih pića; međutim, navodno je jedan njujorški policijac prihvatao mito jednom mjesečno kako bi taverni dozvolio da nastavi s radom. Dana 27. 6. 1969, navodeći da gostionica – koja je tad već postala bar za LGBT zajednicu – nije imala odgovarajuću dozvolju za prodaju alkoholnih pića, policijski odjel New York Cityja proveo je raciju u Stonewallu. Serija spontanih nasilnih demonstracija protiv policijske racije započela je u narednim danima; ovaj se događaj još naziva stounvolska revolucija.

Reference

Vanjske veze 

 Nacionalni spomenik Stonewall na sajtu američke službe nacionalnih parkova

Nastanci 2016.
Spomenici u SAD
LGBT kultura u Sjedinjenim Američkim Državama
Manhattan